Nå som vi igjen skal inn i "sommertid", passer det å gjengi innholdet i et blogginnlegg jeg hadde i min engelske blogg for noen år siden (oversatt og justert til glede for eventuelle norske lesere):
Igjen er det tida for å gå rundene rundt i leiligheta - og stille klokka på DVD-spilleren, VHS-spilleren, iPoden, armbåndsuret, vekkerklokka, mobiltelefonen, stereoanlegget, lesebrettet, kameraet og stekeovnen, og passe på at begge PCene stiller seg til "sommertid" på egen hånd. Poenget med øvelsen er å lure folk til å stå opp klokka fem om morgenen om sommeren ved å kalle det "klokka seks", slik at de legger seg klokka 10 om kvelden (ved å kalle det "klokka elleve"), og dermed redusere forbruket av elektrisitet.
Samtidig foreslår jeg innføringen av "diettsparevekt". 31. oktober stiller vi alle vekter ned med fem kilo. Det gir oss litt å gå på under julestria. 1. februar stiller vi vektene tilbake, noe som gir oss nødvendig motivasjon i tide for badesesongen. (Jeg gleder meg allerede til å se annonsene i avisa: "Vi fikk en velskapt sønn. Han ble født klokka 6:44 (DST), var -1,43 kg (DSV) og var 83 cm (SSL)."